മതസ്പര്ധ വളര്ത്തുന്ന തരത്തിലുള്ള വാര്ത്ത നമോ ടിവി ഉടമയും അവതാരകയും അറസ്റ്റില് പത്തനംതിട്ട: സമൂഹത്തില് മതസ്പര്ധ വളര്ത്തുന്ന തരത്തില് വാര്ത്ത നല്കിയ കേസില് യൂട്യൂബ് ചാനല് ഉടമയേയും ജീവനക്കാരിയേയും പോലീസ് അറസ്റ്റ് ചെയ്തു. നമോ ടിവി എന്ന യൂടൂബ് ചാനല് ഉടമ ഉടമ പന്തളം കുളനട മെഴുവേലില് വടക്കേ കരയത്ത് രഞ്ജിത് എബ്രഹാം 35, അവതാരക പത്തനംതിട്ട വള്ളിക്കോട് ശ്രീജഭവനില് ശ്രീജ പ്രസാദ് 33 എന്നിവരെയാണ് തിരുവല്ല പോലീസ് അറസ്റ്റ് ചെയ്തത്. സെപ്തംബര് 19നായിരുന്നു ഇരുവര്ക്കുമെതിരെ തിരുവല്ല പോലീസില് പരാതി ലഭിക്കുന്നത്. തുടര്ന്ന് ഇവര് ഒളിവില് പോവുകയായിരുന്നു. മുന്കൂര് ജാമ്യത്തിനായി ഹൈക്കോടതിയെ സമീപിച്ചുവെങ്കിലും അപേക്ഷ കോടതി തള്ളുകയും, അന്വേഷണ സംഘത്തിന് മുമ്ബില് ഇരുവരോടും ഹാജരാകാന് കോടതി നിര്ദ്ദേശിക്കുകയായിരുന്നു. തുടര്ന്ന് ഇരുവരും തിരുവല്ല പോലീസ് സ്റ്റേഷനിലെത്തി കീഴടങ്ങുകയായിരുന്നു.